ΓΡΑΠΤΗ ΕΡΩΤΗΣΗ E-2821/02

υποβολή: Jules Maaten (ELDR) προς την Επιτροπή

(8 Οκτωβρίου 2002)

Θέμα: Η ακτινοβολία των φορητών τηλεφώνων

1. Έχει διαβάσει η Επιτροπή το άρθρο του περιοδικού ko Test (της γερμανικής ένωσης καταναλωτών), με τίτλο Test Schnurlose Telefone. Ganz schn sendebewusst, από το οποίο απορρέει ότι τα φορητά τηλέφωνα που δοκιμάσθηκαν δεν ανταποκρίνονται στο όριο των 100 W/m2 που έχει θεσπίσει το Ευρωπαϊκό Κοινοβούλιο (Διεύθυνση Επιστημονικών θεμάτων)· Τα ως άνω τηλέφωνα ακτινοβολούν μέχρι και 8 800 έως 18 400 W/m2.

2. Γνωρίζει η Επιτροπή ότι σύμφωνα με πρόσφατες μελέτες η ακτινοβολία αυτή μπορεί να πλήξει το νευρικό και ορμονικό σύστημα· Επίσης, από άλλες μελέτες απορρέει ότι η ακτινοβολία αυτή προκαλεί επίσης και ορφανές νόσους ή καρκίνο.

3. Είναι διατεθειμένη η Επιτροπή να λάβει μέτρα προκειμένου να τεθεί τέρμα στην επικίνδυνη αυτή κατάσταση·

Απάντηση του κ. Liikanen εξ ονόματος της Επιτροπής

(25 Νοεμβρίου 2002)

Όπως αναφέρεται και στην απάντηση στη γραπτή ερώτηση E-2900/02 του κ. Breyer(1), στις 12 Ιουλίου 1999, το Συμβούλιο ενέκρινε τη σύσταση 1999/519/ΕΟΚ προς τα κράτη μέλη για τον περιορισμό της έκθεσης του γενικού κοινού σε ηλεκτρομαγνητικά πεδία από 0 Herz (Hz) έως 300 Gigaherz (Ghz)(2). Η πλήρης αποδοχή των βασικών περιορισμών και επιπέδων αναφοράς που περιλαμβάνονται στη σύσταση εξασφαλίζει στους χρήστεςψηλό επίπεδο προστασίας από έντονες και μακροπρόθεσμες συνέπειες της μη ιοντίζουσας ακτινοβολίας σε όλο το φάσμα. Οι περιορισμοί που συνιστούνται για ασύρματα και κυψελοειδή τηλέφωνα χρησιμοποιούν την ταχύτητα ειδικής απορρόφησης

ενέργειας (SAR) ως μέγεθος μέτρησης. Η πυκνότητα ισχύος, στην οποία αναφέρεται το αξιότιμο μέλος του Κοινοβουλίου, χρησιμοποιείται μόνον για τη μέτρηση της έκθεσης σε ηλεκτρομαγνητικά κύματα άνω των 10 GHz. Δεν θεωρείται κατάλληλο μέτροπολογισμού για τις συχνότητες στις οποίες λειτουργούν τα ασύρματα και κινητά τηλέφωνα (μεταξύ 0,4 και 2 GHz).

Τα συνιστώμενα όρια περιλαμβάνουν συντελεστή ασφαλείας μεγέθους 50 για την κάλυψη πιθανών μακροπρόθεσμων επιπτώσεων σε ολόκληρο το φάσμα συχνοτήτων καθώς και για την προστασία από μη θερμικές επιδράσεις που δεν έχουν ακόμα τεκμηριωθεί. Κατά συνέπεια, το επίπεδο αναφοράς για ασύρματα και κινητά τηλέφωνα ορίστηκε στα 2 βατ ανά χιλιόγραμμο (W/kg). Όταν αυτό μεταφραστεί σε πυκνότητα ισχύος, αντιστοιχεί περίπου σε επίπεδο 2-10 βατ ανά τετραγωνικό μέτρο (W/m2). Το επίπεδο των 100 μικροβάτ ανά τετραγωνικό μέτρο (W/m2) είναι πολύ πιο κάτω από αυτά τα επίπεδα.

Η Επιτροπή ανέθεσε στους ευρωπαϊκούς οργανισμούς τυποποίησης να εκπονήσουν εναρμονισμένα ευρωπαϊκά πρότυπα που εξασφαλίζουν ότι τα προϊόντα δεν εκθέτουν το κοινό σε όρια πέρα από αυτά που συνιστά το Συμβούλιο. Τα πρότυπα αυτά (EN 50360 and EN 50361) έχουν λάβει νομική ισχύ στο πλαίσιο της οδηγίας 1999/5/ΕΚ του Κοινοβουλίου και του Συμβουλίου της 9ης Μαρτίου 1999 σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(3), η οποίαποχρεώνει τους κατασκευαστές να εξασφαλίζουν ότι τα προϊόντα τους δεν έχουν αρνητικές επιπτώσεις στηνγεία όταν χρησιμοποιούνται για τον προβλεπόμενο σκοπό τους. Τα πρότυπα αυτά επιτρέπουν άμεσα την αξιολόγηση εφαρμογής των ορίων SAR. Σύμφωνα με μία έκθεση του Κοινοβουλίου (STOA), τα κινητά τηλέφωνα κατά μέσον όρο έχουν SAR που κυμαίνεται από 0.4 έως 1.4 W/kg. Τα ασύρματα τηλέφωνα εκπέμπουν σε πολύ χαμηλότερα επίπεδα ισχύος απ'ότι τα κινητά τηλέφωνα και έχουν αντίστοιχα χαμηλά επίπεδα SAR.

Η Επιτροπή παρακολουθεί στενά τυχόν νέα επιστημονικά αποτελέσματα στον τομέα αυτόν για να μπορέσει να αντιδράσει, αν παραστεί ανάγκη, σε τυχόν νέα επιστημονικά πορίσματα που δεν έχουν ληφθείπόψη έως σήμερα. Μέχρι στιγμής δεν έχει τεκμηριωθεί ότι η έκθεση σε ηλεκτρομαγνητικά πεδία ασύρματων και κινητών τηλεφώνων δύναται να πλήξει το νευρικό και ορμονικό σύστημα. Όσον αφορά τα κινητά τηλέφωνα, είναι σημαντικό να σημειωθεί ότι το πρόγραμμα Interphone (πουποστηρίζεται από την Κοινότητα με το πέμπτο πρόγραμμα-πλαίσιο έρευνας) είναι ένα ευρείας κλίμακας επιδημιολογικό πρόγραμμα που περιλαμβάνει 13 χώρες. Σκοπός της μελέτης είναι να καθοριστεί κατά πόσον η χρήση των κινητών τηλεφώνων αυξάνει τον κίνδυνο της καρκινογένεσης και συγκεκριμένα, κατά πόσον η ακτινοβολία ραδιοσυχνότητας (RF) που εκπέμπουν τα κινητά τηλέφωνα είναι καρκινογόνος. Όταν τα αποτελέσματα του προγράμματος γίνουν γνωστά μέσα στο 2004-2005, θα μπορούν ναπάρξουν συγκεντρωτικά στοιχεία. Τα πειράματα in vitro σε κύτταρα έχουν δείξει ότι μερικές φορέςπάρχουν βιολογικές συνέπειες που σχετίζονται με τον καρκίνο και άλλες αρρώστιες. Ωστόσο, απομονωμένα κύτταρα σε καλλιέργεια είναι εντελώς διαφορετικά από όλο το ανθρώπινο σώμα. Επιπλέον, τα πειράματα αυτά είναι περίπλοκα και αμφιλεγόμενα. Κάτι τέτοιο θα οδηγούσε στο συμπέρασμα ότι ανπάρχουν συνέπειες αυτές δεν είναι έντονες. Ωστόσο, θα πρέπει να τεκμηριώνονται επαρκώς από την επιστημονική κοινότητα και γι'αυτό άλλωστε η Κοινότητα και άλλοι οργανισμοί χρηματοδοτούν έρευνες σε σχέση με ηλεκτρομαγνητικά πεδία. Συνολικά οχτώ προγράμματα που έχουν σχέση με ηλεκτρομαγνητικά πεδία χρηματοδοτούνται από το Πέμπτο Πρόγραμμα-Πλαίσιο.

Εν κατακλείδι, η γνώμη της επιστημονικής επιτροπής για την τοξικολογία, την οικοτοξικότητα και το περιβάλλον σχετικά με τις συνέπειες για τηνγεία από την έκθεση σε ηλεκτρομαγνητικά πεδία, που δημοσιεύτηκε στις 30 Οκτωβρίου 2001, επικύρωσε για την περίπτωση των ραδιοσυχνοτήτων και μικροκυμάτων την εγκυρότητα των ορίων της σύστασης του Συμβουλίου. Η γνώμη αυτή συνάδει με άλλες εθνικές και διεθνείς εκτιμήσεις της επιστημονικής κοινότητας σ'αυτόν τον τομέα.

(1) ΕΕ C 110 E της 8.5.2003, σελ. 121.

(2) ΕΕ L 199 της 30.7.1999.

(3) ΕΕ L 91 της 7.4.1999.